ROZHODNUTIE KOMISIE
z 23. júla 1986,
ktorým sa mení a dopĺňa rozhodnutie 81/91/EHS, pokiaľ ide o zoznam zariadení schválených v Argentíne pre účely dovozu čerstvého mäsa do spoločenstva
(86/392/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 o veterinárnych a hygienických kontrolných otázkach dovozu hovädzieho dobytka, ošípaných a čerstvého mäsa z tretích krajín[1], naposledy zmenenú a doplnenú nariadením (EHS) č. 3768/85[2], a najmä na jej článok 4 ods. 1 a článok 18 ods. 1,
keďže zoznam zariadení v Argentíne, schválených pre účely dovozu čerstvého mäsa do spoločenstva, bol pôvodne stanovený rozhodnutím Komisie z 25. novembra 1980 a bol zmenený a doplnený uverejneným rozhodnutím 81/91/EHS[3], naposledy zmeneným a doplneným rozhodnutím 86/294/EHS[4];
keďže rutinná kontrola podľa článku 5 smernice 72/462/EHS a článku 3 ods. 1 rozhodnutia Komisie 83/196/EHS z 8. apríla 1983 o kontrolách na mieste vykonávaných vo vzťahu k dovozu hovädzieho dobytka, ošípaných a čerstvého mäsa z nečlenských krajín[5] odhalila, že hygienická úroveň určitých zariadení sa od poslednej kontroly zmenila;
keďže zoznam zariadení by sa mal preto zmeniť a doplniť;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k rozhodnutiu 81/91/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 23. júla 1986